התזמורת הסימפונית ירושלים

התזמורת הסימפונית ירושלים היא תזמורת סימפונית ישראלית, שמושבה בעיר ירושלים. התזמורת נוסדה בשנת 1938 כתזמורת של תחנת הרדיו שהפעיל שירות השידור של פלשתינה (א"י) "קול ירושלים". מנהלה המוזיקלי הראשון היה קראל שלמון. לאחר קום המדינה שונה שמה ל"תזמורת קול ישראל", ולצידה פעלה גם מקהלה. בשנות ה-70 הורחבה ושמה שונה ל"התזמורת הסימפונית ירושלים, רשות השידור". זמן מה לאחר סגירתה של רשות השידור במאי 2017, קוצר שם התזמורת לשמה הנוכחי. אולם הבית של התזמורת, לקונצרטים והקלטות, הוא אולם הקונצרטים ע"ש הנרי קראון שנחנך בשנת 1986 בתיאטרון ירושלים. בתקופה שהתזמורת הייתה חלק מרשות השידור היא הרבתה להקליט קונצרטים חיים ויצירות לתחנת הרדיו קול המוסיקה. רפרטואר התזמורת מקיף יצירות מהבארוק עד ימינו. חלק מהיצירות בנות זמננו ניגנה התזמורת בביצוע בכורה עולמי, בהן יצירות משל סופיה גוביידולינה, אנרי דיטייה, אלפרד שניטקה ואחרים. התזמורת מעודדת מלחינים ישראלים, הן בביצוע יצירותיהם והן בהזמנת יצירות חדשות. במשך השנים הופיעו עם התזמורת מוזיקאים מהנודעים בעולם, בהם המנצחים איגור מרקביץ' ואוטו קלמפרר, הפסנתרנים ארתור רובינשטיין, ראדו לופו ויפים ברונפמן, הכנרים אייזק שטרן והנריק שרינג והוויולנית טביאה צימרמן. בחגיגות שנת ה-3000 לירושלים בוצעה בנגינת בכורה יצירתו של קשישטוף פנדרצקי, "שבעת שערי ירושלים". על הקונצרט, שהיה מיזם משותף עם תזמורת רדיו בוואריה, ניצח לורין מאזל. הצלחת היצירה הביאה לביצועה בשנית במינכן, לחגיגות היובל לרדיו בוואריה באפריל 2000. התזמורת יוצאת לסיורים בינלאומיים באירופה ובארצות הברית ומופיעה מדי שנה בפסטיבל ישראל. כן הוזמנה להשתתף בפסטיבל האופרה הבינלאומי, ב"טורנדוט" מאת פוצ'יני וב"כוחו של גורל" מאת ורדי. המנהל המוזיקלי הנוכחי הוא יוליאן רחלין, מנכ"ל התזמורת הנוכחי הוא עופר אמסלם, מלחין הבית של התזמורת הוא בנימין יוסופוב ועוזר המנצח הוא מיכאל מרינג. התזמורת נתמכת על ידי משרד התרבות והספורט ועיריית ירושלים. קראל שלמון (1938 - 1948) מנדי רודן (1963 - 1972) לוקס פוס (1972 - 1976) גארי ברתיני (1978 - 1987) לורנס פוסטר (1988 - 1992) דוד שלון (1992 - 1999) פרדריק שאזלן (1999 - 2002) ליאון בוטשטיין (2003 - 2011) פרדריק שאזלן (2011 - 2019) סטיבן סלואן (2019 - 2023) יוליאן רחלין (2023 - ממשיך) מדיה וקבצים בנושא התזמורת הסימפונית ירושלים בוויקישיתוף אתר האינטרנט הרשמי של התזמורת הסימפונית ירושלים התזמורת הסימפונית ירושלים, באתר ספוטיפיי התזמורת הסימפונית ירושלים, באתר AllMusic (באנגלית) התזמורת הסימפונית ירושלים, באתר MusicBrainz (באנגלית) התזמורת הסימפונית ירושלים, באתר Discogs (באנגלית) התזמורת הסימפונית ירושלים, באתר Songkick (באנגלית) התזמורת הסימפונית ירושלים, באתר האופרה הישראלית תל אביב-יפו חנה זמר, דימינואנדו במקום קרשצ'נדו, דבר, 26 במרץ 1954 יוסף לפיד, קול ירושלים העברית חוגג את יום הולדתו, מעריב, 28 במרץ 1961 נילי פרידלנדר, "גם תזמורת קול ישראל נוסדה על ידי... הוברמן", מעריב, 15 במאי 1964 מרב יודילוביץ', טל גן יסיים תפקידו כמנכ"ל הסימפונית ירושלים, באתר ynet, 26 במאי 2008 נעם בן זאב, צלילים חדשים בירושלים, באתר הארץ, 5 באוקטובר 2012 אמיר מנדל, המנהל המוזיקלי של תזמורת רשות השידור: "אני לא רוצה להיות תזמורת שואה", באתר הארץ, 18 באוקטובר 2017 מתן אורן, הנגיף שהשתיק את התזמורת הסימפונית ירושלים: "נגנים בלי נגינה הם כמו דגים ביבשה", באתר ישראל היום, 20 באוגוסט 2020 התזמורת הסימפונית ירושלים, במסגרת הסכת עולמי עם יצחק נוי, תאגיד השידור הישראלי - כאן עופר אמסלם ממקימי האנדלוסית מונה למנכ"ל תזמורת הסימפונית ירושלים, באתר חדשות אשדוד - אשדוד10, ‏2020-03-04